पाएं अपने शहर की ताज़ा ख़बरें और फ्री ई-पेपरडाउनलोड करें
अरेराज में लॉकडाउन के पहले दिन बुधवार को लॉकडाउन के गाइडलाइंस का अनुपालन कराने के लिए सीओ पवन कुमार झा एवं ईओ संदीप कुमार ने अभियान चलाया। इन लोगों ने सड़क पर बेवजह चलने वाले लोगों को भी हिदायत देकर छोड़ा और आगे से पकड़े जाने पर कार्रवाई के लिए चेता बावजूद इसके पहले दिन लॉक डाउन प्रभावी नहीं दिखा। जहां तहां लोग इकट्ठा दिखे, हालांकि प्रशासन की सख्ती के बाद लॉकडाउन का असर दिखने लगा। इस क्रम में मंदिर के बाहरी हिस्सों में जमा भीड़ को भी सख्ती के साथ खाली कराया गया।
दुकानों को भी निर्धारित समय के बाद बंद करा गया। अंचल कार्यालय द्वारा मास्क न लगाने वाले 12 लोगों से 600 रुपए वही नगर पंचायत कार्यालय ने 22 लोगों से 1100 रुपए जुर्माना वसूला और सबों को मास्क मुहैया कराया गया। सीओ ने चारपहिया वाहन से चलने वाले लोगों से बाहर निकलने का कारण पूछा और चेतावनी देकर छोड़ा। अधिकारी द्वय ने बताया कि पहले दिन थोड़ी नरमी बरती गई है और चेतावनी देकर छोड़ा गया है। गुरुवार से लॉकडाउन का सख्ती से पालन सुनिश्चित किया जाएगा।
क्षेत्र में लॉकडाउन से संबंधित निर्देशों का प्रचार प्रसार माइकिंग कर करवाया जा रहा है।पताही में लॉकडाउन के प्रथम रोज बुधवार को प्रशासन के लोगों ने पताही, बखरी, नोनफरवा, मंगनी चौक, जिहुली, सुग्गापीपर, मिर्जापुर, बेतौना, शेखपरवा, बोकाने कला व परसौनी कपूर आदि बाजारों एवं चौक चौराहों पर चोरी-छिपे खुले दुकानदारों को संभाल जाने की कड़ी हिदायत देकर बंद करवाया। लोगों को सरकार द्वारा जारी गाइडलाइन को पूर्ण रूप से पालन करने की बात कही। वही चौक-चौराहों पर बेवजह घूमने वाले लोगों को अपने घरों में रहने तथा दोबारा निकले और पकड़े जाने पर सख्त कार्रवाई करने की हिदायत दी गई।
नियम नहीं मानने वालों पर धारा 144 के तहत कार्रवाई होगी
लॉक डाउन के पहले दिन रक्सौल में बुधवार को इसका पूरा असर देखने को मिला। प्रभारी एसडीएम सह डीसीएलआर रामदुलार राम के नेतृत्व में निकली अधिकारियों की टीम पूरे बाजार में दुकानों को बंद कराने के साथ ही सड़क पर बिना काम के इधर उधर घूमने वाले लोगों पर लगाम कसा। अधिकारियों की टीम में शामिल कार्यपालक दण्डाधिकारी सह अवर निर्वाची पदाधिकारी संतोष कुमार माइकिंग कर शहरवासियों को सचेत करते हुए लॉकडाउन के बारे में बताया। बिना इमरजेंसी के बाइक या निजी सवारी से या पैदल सड़क पर आवागमन प्रतिबंधित है।
इसका उल्लंघन करने वाले लोगों पर सख्त कानूनी कार्रवाई की जाएगी। लॉक डाउन के दौरान नियमों की अवहेलना करने वालों के विरुद्ध धारा 144 के तहत कार्रवाई की जाएगी। लॉक डाउन के दौरान नगर के बाजार सुनसान रहे तथा सड़क मार्गो पर भी आवाजाही न के बराबर रही। लॉकडाउन के प्रथम दिन सुगौली में बुधवार को प्रशासनिक हस्तक्षेप के बाद लॉकडाउन का असर दिखा। इसको लेकर स्थानीय प्रशासन सड़क पर उतरी। पुलिस गश्त के बाद लोग सड़क पर नहीं दिखे। पुलिस को देख बेवजह घूम रहे कुछ लोग घर में भागे।
पुलिस ने थाना क्षेत्र सहित नगर के मुख्य बाजार सहित विभिन्न मुख्य मार्ग पर पैदल मार्च कर लोगों को लॉकडाउन का अनुपालन करने की सख्त हिदायत दी। गश्त के दौरान सुगौली बजार स्थित भारतीय स्टेट बैंक में मौजूद लोगों से स्थानीय पुलिस प्रशासन बेवजह भीड़ नहीं लगाने का लोगों से अपील की। इस दौरान बेवजह घूम रहे लोगों का पुलिस ने क्लास भी लगाई और लॉकडाउन का पालन करने का सख्त निर्देश दिया। थानाध्यक्ष विवेक जायसवाल ने बताया कि लॉकडाउन का सख्ती से पालने करने के लिए पुलिस गश्त बढ़ा दी गई है। लॉकडाउन की अवहेलना करने वालों के विरुद्ध कठोर कार्रवाई की जाएगी।
दुकान खोलने वाले दुकानदारों को भी चेताया
केसरिया नगर पंचायत ने बुधवार को लॉकडाउन को लेकर प्रशासन ने आवश्यक सेवा छोड़कर कर बाजार बंद रखने के लिए माइकिंग कराई गई। नगर पंचायत में ग्यारह बजे से लॉकडाउन प्रभावी हो गया। इधर थानाध्यक्ष विनय कुमार लोगों को अलर्ट करने के लिए खुद बाजार में एनाउंसमेंट करते रहे। लॉकडाउन का पालन कराने के लिए थानाध्यक्ष पुलिस बल के साथ पेट्रोलिंग करते रहे। रामगढ़वा में लॉक डाउन के पहले दिन बाजार व पखनहिया बाजार में लोगों का आना जाना स्वतः कम रह। कुछ कपड़े की दुकानों को दुकानदार खोलने की कोशिश कर रहे थे, उनको घूमकर पुलिस द्वारा बंद कराया।
आवश्यक वस्तुओं की दुकानें निर्धारित समय तक खुली रही। इमरजेंसी दुकान छोड़ पूरा दुकान बंद रहा। इस बीच सड़कों पर से गुजर रहे लोगों से पूछ-ताछ कर अपने घरों में रहने का हिदायत दी गई। उन्होंने छिप-छिपाकर दुकान खोलने वाले दुकानदारों को भी चेताया, अगर इमरजेंसी दुकान छोड़ कर कोई दुकान खुली मिली या खुला होने की शिकायत मिली तो उस पर कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn